pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“รัดเกล้า” เผย ประชุมรัฐมนตรีเศรษฐกิจอาเซียนอย่างไม่เป็นทางการ 9 มีนาคม 2567 ช่วยเสริมสร้างความเชื่อมโยงอย่างไร้รอยต่อ ยกระดับและอำนวยความสะดวกในการประกอบธุรกิจ
วันอาทิตย์ที่ 3 มีนาคม 2567
03/03/2567
“รัดเกล้า” เผย ประชุมรัฐมนตรีเศรษฐกิจอาเซียนอย่างไม่เป็นทางการ 9 มีนาคม 2567 ช่วยเสริมสร้างความเชื่อมโยงอย่างไร้รอยต่อ ยกระดับและอํานวยความสะดวกในการประกอบธุรกิจ
“รัดเกล้า” เผย ประชุมรัฐมนตรีเศรษฐกิจอาเซียนอย่างไม่เป็นทางการ 9 มีนาคม 2567 ช่วยเสริมสร้างความเชื่อมโยงอย่างไร้รอยต่อ ยกระดับและอํานวยความสะดวกในการประกอบธุรกิจ รวมทั้งพัฒนาขีดความสามารถในการแข่งขันของภูมิภาคอาเซียน
วันนี้ (3 มี.ค. 67) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี กล่าวว่า เมื่อวันที่ 27 กุมภาพันธ์ 2567 ที่ประชุมคณะรัฐมนตรีมีมติเห็นชอบร่างเอกสารกรอบการอํานวยความสะดวกด้านบริการของอาเซียน (ASEAN Services Facilitation Framework: ASFF) โดยมีกําหนดการร่วมรับรองเอกสารในการประชุมรัฐมนตรีเศรษฐกิจอาเซียนอย่างไม่เป็นทางการ ในวันที่ 9 มีนาคม 2567
รองโฆษกประจําสํานักนายกรัฐมนตรีกล่าวว่า สปป.ลาว ในฐานะประธานอาเซียน ปี 2567 กําหนดจัดการประชุมรัฐมนตรีเศรษฐกิจอาเซียนอย่างไม่เป็นทางการ ครั้งที่ 30 โดยในระหว่างการประชุมจะมีการรับรองร่างเอกสาร ASFF จํานวน 1 ฉบับ ซึ่งประกอบด้วยประเด็นที่เกี่ยวข้องกับการค้าบริการต่างๆ ที่นํามาจากความตกลงการค้าบริการอาเซียน ความตกลงอาเซียนว่าด้วยการเคลื่อนย้ายบุคคลธรรมดา และข้อริเริ่มร่วมว่าด้วยกฎระเบียบภายในประเทศภาคบริการขององค์การการค้าโลก ซึ่งไทยเป็นภาคีสมาชิกแล้ว มีสาระสําคัญ 5 ด้านดังนี้ (1) การสร้างความเป็นธรรมและการเปิดโอกาสให้เศรษฐกิจบริการขออาเซียน (2) การสนับสนุนการเคลื่อนย้ายและการเชื่อมโยงเศรษฐกิจภาคบริการในภูมิภาคอาเซียน (3) การพัฒนาเศรษฐกิจดิจิทัลด้านการค้าบริการของอาเซียน (4) การสร้างเศรษฐกิจบริการของอาเซียนที่ยั่งยืนและมีนวัตกรรม และ (5) การเป็นหุ้นส่วนกับภาคธุรกิจเพื่อกําหนดอนาคตของเศรษฐกิจบริการของอาเซียนร่วมกัน
ทั้งนี้ ASFF จะทําให้เกิดการเชื่อมโยงเศรษฐกิจภาคบริการในภูมิภาคอาเซียน และการปรับปรุงนโยบายด้านการค้าบริการและการกํากับดูแลเพื่อสร้างสภาพแวดล้อมที่เอื้ออํานวยต่อการค้าบริการ รวมถึงช่วยอํานวยความสะดวกในการเข้าเมืองของผู้ให้บริการ และเป็นแนวทางกํากับดูแลการใช้กฎระเบียบภายในประเทศ มีความโปร่งใส มีประสิทธิภาพ และคาดการณ์ได้
“ความเชื่อมโยงในภูมิภาคอาเซียนที่มีคุณภาพและทั่วถึง ทั้งทางด้านกายภาพ รวมถึงกฎระเบียบต่างๆ โดยร่างเอกสาร ASFF จะทําให้เกิดการเชื่อมโยงเศรษฐกิจภาคบริการ ช่วยสร้างสภาพแวดล้อมที่เอื้อต่อการค้าบริการ รวมถึงช่วยอํานวยความสะดวกและยกระดับความสะดวกในการประกอบธุรกิจในไทย และพัฒนาขีดความสามารถในการแข่งขันของทั้งไทยและประเทศสมาชิกอาเซียนไปพร้อมกันด้วย” รองโฆษกรัดเกล้าฯ กล่าว
รัฐบาลไทย-ข่าวทำเนียบรัฐบาล-รัฐมนตรีสุริยะ สั่งการกรมท่าอากาศยานเร่งแก้ไขระบบไฟฟ้าสนามบินขัดข้อง ที่ท่าอากาศยานกระบี่
วันอาทิตย์ที่ 3 มีนาคม 2567
รัฐมนตรีสุริยะ สั่งการกรมท่าอากาศยานเร่งแก้ไขระบบไฟฟ้าสนามบินขัดข้อง ที่ท่าอากาศยานกระบี่
....
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ได้สั่งการให้กรมท่าอากาศยาน เร่งแก้ไขปัญหากรณีระบบไฟฟ้าสนามบิน ณ ท่าอากาศยานกระบี่ขัดข้อง เมื่อวันที่ 2 มีนาคม 2567 เวลาประมาณ 20:30 น. เนื่องจากเกิดเหตุไฟฟ้าลัดวงจรในบ่อแมนโฮล บริเวณ หลุมจอดเครี่องบินที่ 3 ส่งผลให้อากาศยานไม่สามารถขึ้น - ลง ได้ตามปกติ
สําหรับสายการบินที่ไม่สามารถนําอากาศยานขึ้นได้และได้รับผลกระทบ มีรายละเอียดดังนี้
1. สายการบินไทยเวียตเจ็ท เที่ยวบินที่ VZ345 ผู้โดยสารจํานวน 193 คน
2. สายการบินบางกอกแอร์เวย์ เที่ยวบินที่ PG264 ผู้โดยสารจํานวน 145 คน
3. สายการบินFly Dubai เที่ยวบินที่ FZ1482 ผู้โดยสารจํานวน 170 คน
พร้อมสั่งการให้อํานวยความสะดวกแก่ผู้โดยสารที่ได้รับผลกระทบจากกรณีดังกล่าว เพื่ออํานวยความสะดวก และให้การช่วยเหลือผู้โดยสาร ตามประกาศคุ้มครองสิทธิของผู้โดยสาร อย่าเคร่งครัด
โดยในวันนี้ (3 มีนาคม 2567) ทางท่าอากาศยานกระบี่ได้ดําเนินการแก้ไขระบบเครื่องช่วยทัศนวิสัย ระบบนําร่อน (PAPI) ให้กลับมาใช้งานได้ ส่งผลให้เครื่องบินที่ขึ้นลงเวลากลางวันใช้งานได้ตามปกติ
อย่างไรก็ดี นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ยังได้สั่งการให้นําดวงโคมไฟฟ้าสนามบินแบบเคลื่อนย้ายได้ (portable runways light) ไปที่ท่าอากาศยานกระบี่ภายในวันนี้เพื่อใช้เป็นระบบสํารอง ระหว่างที่ดําเนินการแก้ไขซ่อมแซมระบบไฟฟ้าสนามบิน พร้อมทั้งเร่งรัดให้ดําเนินการแล้วเสร็จโดยเร็ว
ทั้งนี้ท่าอากาศยานกระบี่ต้องเร่งแก้ไขระบบไฟฟ้าสนามบินส่วนทางวิ่ง ทางขับให้กลับมาใช้งานให้ทันก่อนเย็นวันนี้ เพื่อไม่ให้มีผลกระทบกับเที่ยวบินกลางคืน และให้รายงานการแก้ไขให้ทราบเป็นระยะด้วย อีกทั้งได้กําชับให้ดูแลผู้โดยสารให้ได้รับความสะดวกและปลอดภัยเป็นสูงสุด
ผู้โดยสารสามารถสอบถามข้อมูลเพิ่มเติม หรือ เช็คเที่ยวบิน ณ เคาเตอร์ประชาสัมพันธ์
- ท่าอากาศยานกระบี่ เบอร์โทรศัพท์ 075-701472
- สายการบินไทยเวียตเจ็ท เบอร์โทรศัพท์ 082-2821237
- สายการบินบางกอกแอร์เวย์ส เบอร์โทรศัพท์ 061-1727210
- สายการบินไทยแอร์เอเชีย เบอร์โทรศัพท์ Call Center 02 0297866
ท่าอากาศยานกระบี่ ต้องขออภัยในความไม่สะดวก มา ณ โอกาสนี้ ด้วย
รัฐบาลไทย-ข่าวทำเนียบรัฐบาล-นายกฯ ยืนยันรับฟังและได้ยินเสียงประชาชนถึงความประสงค์นโยบายเงินดิจิทัล
วันอาทิตย์ที่ 3 มีนาคม 2567
03/03/2567
นายกฯ ยืนยันรับฟังและได้ยินเสียงประชาชนถึงความประสงค์นโยบายเงินดิจิทัล
นายกรัฐมนตรี ยืนยันรับฟังและได้ยินเสียงประชาชนถึงความประสงค์นโยบายเงินดิจิทัล
วันนี้ (3 มีนาคม 2567) เวลา 14.30 น. ณ ตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์ภายหลังการประชุมคณะรัฐมนตรีว่า เข้าใจถึงความประสงค์ของประชาชนเกี่ยวกับนโยบายเงินดิจิทัล โดยขณะนี้กําลังรอข้อมูลจากหน่วยงานที่สอบถามไป และได้มีการตั้งคณะกรรมการฯ เรียบร้อยแล้ว ทั้งนี้ ตนได้ยิน และรับฟังเสียงของประชาชนอยู่ตลอด และตระหนักดีถึงความประสงค์ของประชาชน แต่ก็อยากให้หน่วยงานที่เกี่ยวข้องได้ยินเสียงของประชาชนเช่นกัน ส่วนรายละเอียดขอให้รอทางรัฐมนตรีช่วยว่าการกระทรวงการคลังจะเป็นผู้แถลง
นายกฯ กล่าวถึงมาตรการตรึงราคาพลังงานที่จะสิ้นสุดสิ้นเดือนมีนาคมมีแนวโน้มที่จะตรึงราคาต่อหรือไม่นั้น ต้องรอรัฐมนตรีว่าการกระทรวงพลังงานเสนอ ส่วนประเด็นความกังวลเรื่องของการลดอัตราดอกเบี้ย มีทั้งมุมมองที่ดีและไม่ดี แต่ก็มีอีกมุมมองหากเกิดเงินทุนไหลออก โดยเงินทุนไหลออกในปริมาณที่เหมาะสมก็จะทําให้เงินบาทอ่อนค่า ส่งผลต่อการส่งออก ซึ่งเราส่งออกอยู่ประมาณ 60% ของ GDP อีกทั้งเงินบาทอ่อนค่า 1 ดอลลาร์สหรัฐเท่ากับ 36 - 37 บาท นักท่องเที่ยวก็มีเงินในกระเป๋ามากขึ้น สามารถจับจ่ายใช้สอยซื้อผลิตภัณฑ์จาก 3 จังหวัดชายแดนภาคใต้มากยิ่งขึ้น ไปเที่ยวเมืองรองมากยิ่งขึ้น การหมุนเวียนของเงินก็ยิ่งดี ทั้งนี้ สามารถมองได้หลายมุมมอง เพราะเศรษฐศาสตร์ก็เป็นศาสตร์หนึ่งซึ่งก็มีความหลากหลาย ไม่ใช่แค่ตัวเลขหนึ่งบวกหนึ่งเท่ากับสอง โดยนายกฯ ยืนยันว่าพร้อมรับฟังทุกความคิดเห็น
รวมทั้ง นายกฯ กล่าวว่า เรื่องถนนพระราม 2 ได้สั่งการเรียบร้อยแล้ว โดยพรุ่งนี้ (4 มี.ค.) รัฐมนตรีว่าการกระทรวงคมนาคม จะลงพื้นที่ไปตรวจสอบการก่อสร้าง ซึ่งการก่อสร้างถนนที่พระราม 2 นั้นมีปัญหาตลอดเวลา ทั้งนี้ ยืนยันว่าจะต้องมีการลงพื้นที่ไปตรวจสอบอย่างจริงจัง ติดปัญหาตรงไหน อย่างไร แต่ขอเช็คก่อนว่าจะสามารถลงไปช่วงวันและเวลาไหนได้บ้าง
รัฐบาลไทย-ข่าวทำเนียบรัฐบาล-​นายกฯ พร้อมเดินทางร่วมการประชุมสุดยอดอาเซียน-ออสเตรเลีย สมัยพิเศษ (2024 ASEAN-Australia Special Summit) กำหนดเป้าหมายหลัก มุ่งเน้นพัฒนาเศรษฐกิจไทย
วันอาทิตย์ที่ 3 มีนาคม 2567
03/03/2567
​นายกฯ พร้อมเดินทางร่วมการประชุมสุดยอดอาเซียน-ออสเตรเลีย สมัยพิเศษ (2024 ASEAN-Australia Special Summit) กําหนดเป้าหมายหลัก มุ่งเน้นพัฒนาเศรษฐกิจไทย
​นายกฯ พร้อมเดินทางร่วมการประชุมสุดยอดอาเซียน-ออสเตรเลีย สมัยพิเศษ (2024 ASEAN-Australia Special Summit) กําหนดเป้าหมายหลัก มุ่งเน้นพัฒนาเศรษฐกิจไทย
วันนี้ (3 มีนาคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีกําหนดการเข้าร่วมการประชุมสุดยอดอาเซียน - ออสเตรเลีย สมัยพิเศษ (2024 ASEAN-Australia Special Summit) เพื่อฉลองวาระครบรอบ 50 ปี ความสัมพันธ์ ระหว่างวันที่ 4 – 6 มีนาคม 2567
โฆษกประจําสํานักนายกรัฐมนตรีระบุถึงวัตถุประสงค์ในการร่วมการประชุมฯ ครั้งนี้ ได้แก่ 1. ในทางเศรษฐกิจ คือ ส่งเสริมความร่วมมือด้านการลงทุน มุ่งมั่นดึงดูดให้ออสเตรเลียเข้ามามีส่วนร่วมลงทุนในไทยมากขึ้น ร่วมพัฒนาเศรษฐกิจของภูมิภาคและไทย รวมทั้ง จะเป็นโอกาสให้นักลงทุนไทยลงทุนในออสเตรเลียเช่นกัน ทั้งนี้ เป็นไปตามยุทธศาสตร์ของออสเตรเลีย ซึ่งกําลังผลักดันให้เอกชนออสเตรเลียลงทุนในอาเซียน ตามยุทธศาสตร์ทางเศรษฐกิจตะวันออกเฉียงใต้สู่ปี ค.ศ. 2040 (Invested: Southeast Asia Economic Strategy to 2040) กอรปกับ การเดินทางครั้งนี้ จะเพิ่มโอกาสประชาสัมพันธ์นโยบายและโครงการสําคัญของรัฐบาลเพื่อเชิญชวนการลงทุน โดยเฉพาะโครงการ Landbridge และการพัฒนาระบบนิเวศยานยนต์ไฟฟ้า
2. เป็นโอกาสผลักดันให้ออสเตรเลียร่วมมือกับอาเซียนในการลดความขัดแย้งในภูมิภาคโดยสันติวิธี โดยให้ออสเตรเลีย ในฐานะประเทศสมาชิกหุ้นส่วนไตรภาคีด้านความมั่นคงระหว่างออสเตรเลีย สหราชอาณาจักร และสหรัฐอเมริกา (Australia - the United Kingdom - the United States : AUKUS) และกลุ่มภาคี Quadrilateral Security Dialogue (Quad) มีบทบาทสร้างสรรค์ในการส่งเสริมการพัฒนาในภูมิภาค ซึ่งจะเอื้อต่อการส่งเสริมเสถียรภาพและ พัฒนาเศรษฐกิจและ 3. ผลักดันความร่วมมือในกรอบอาเซียน-ออสเตรเลีย ให้ส่งผลประโยชน์ต่อไทยอย่างเป็นรูปธรรม โดยเฉพาะ การเข้าถึงเงินทุนรวม 225 ล้านดอลลาร์ออสเตรเลีย (5,288 ล้านบาท) ภายใต้โครงการ Australia for ASEAN (Aus4ASEAN) Initiatives โดยที่ผ่านมา ออสเตรเลียเน้นโครงการด้านสิ่งแวดล้อม เศรษฐกิจดิจิทัล ทุนการศึกษา การเพิ่มขีดความสามารถของบุคลากรด้านวิชาการและอาชีวศึกษา นอกจากนี้ ออสเตรเลียได้ให้การสนับสนุนเงิน อุดหนุนแก่ประเทศสมาชิกอาเซียนในประเด็นต่าง ๆ ในกรอบทวิภาคีด้วย อาทิ การค้ามนุษย์ การพัฒนาโครงสร้าง พื้นฐาน และสาธารณสุข
ในการประชุมครั้งนี้ นอกจากนายกรัฐมนตรีของไทยมีประมุข/หัวหน้ารัฐบาลของประเทศสมาชิกอาเซียน (เมียนมาไม่เข้าร่วม) นายกรัฐมนตรี ออสเตรเลีย นายกรัฐมนตรีติมอร์-เลสเต ในฐานะผู้สังเกตการณ์ และเลขาธิการอาเซียน ร่วมการประชุมด้วย ซึ่งนายกรัฐมนตรีมีกําหนดการพบหารือกับบุคคลสําคัญ ทั้งระดับผู้นําประเทศต่างๆ และผู้บริหารบริษัทที่มีความสําคัญระดับโลก
รัฐบาลไทย-ข่าวทำเนียบรัฐบาล-​ที่ประชุม ครม. มีมติอนุมัติหลักการร่างพระราชบัญญัติควบคุมเครื่องดื่มแอลกอฮอล์ ที่ สธ. เสนอ
วันอาทิตย์ที่ 3 มีนาคม 2567
03/03/2567
​ที่ประชุม ครม. มีมติอนุมัติหลักการร่างพระราชบัญญัติควบคุมเครื่องดื่มแอลกอฮอล์ ที่ สธ. เสนอ
​ที่ประชุม ครม. มีมติอนุมัติหลักการร่างพระราชบัญญัติควบคุมเครื่องดื่มแอลกอฮอล์ ที่ สธ. เสนอ
วันนี้ (3 มีนาคม 2567) นายชัย วัชรงค์ โฆษกประจําสํานักนายกรัฐมนตรี เปิดว่า วันนี้ (3 มีนาคม 2567) ที่ประชุมคณะรัฐมนตรีมีมติอนุมัติหลักการร่างพระราชบัญญัติควบคุมเครื่องดื่มแอลกอฮอล์ (ฉบับที่ ..) พ.ศ. .... ที่เสนอโดยกระทรวงสาธารณสุข (สธ.)
โฆษกประจําสํานักนายกรัฐมนตรีกล่าวว่า เนื่องจากพระราชบัญญัติควบคุมเครื่องดื่มแอลกอฮอล์เดิมบังคับใช้มาเป็นเวลานาน บทบัญญัติบางประการจึงไม่เหมาะสมกับปัจจุบัน จึงจําเป็นต้องทบทวน พ.ร.บ. ดังกล่าวและได้ยกร่าง พ.ร.บ. ฉบับนี้ โดยร่างพระราชบัญญัติควบคุมเครื่องดื่มแอลกอฮอล์ (ฉบับที่..) พ.ศ. .... มีสาระสําคัญ เช่น แก้ไขคํานิยาม “เครื่องดื่มแอลกอฮอล์” และ “การสื่อสารการตลาด” และเพิ่มเติม คํานิยาม “ผู้มีปัญหาจากการบริโภคเครื่องดื่มแอลกอฮอล์” เพิ่มเรื่องการห้ามบริโภคเครื่องดื่มแอลกอฮอล์ในสถานที่หรือบริเวณสถานที่ขายเครื่องดื่มแอลกอฮอล์ หรือสถานที่ หรือบริเวณสถานที่จัดบริการ เพื่อให้มีการบริโภคเครื่องดื่มแอลกอฮอล์เพื่อประโยชน์ในทางการค้าในเวลาที่รัฐมนตรีประกาศกําหนด และเพิ่มเติมโทษในกรณีที่ฝ่าฝืนบริโภคเครื่องดื่มแอลกอฮอล์ในสถานที่หรือบริเวณสถานที่ขายเครื่องดื่มแอลกอฮอล์ต้องชําระค่าปรับเป็นพินัยไม่เกิน 10,000 บาท เป็นต้น
ทั้งนี้ ในเนื้อหา ขอให้ คณะกรรมการกฤษฎีกาทบทวนตรวจอย่างละเอียดคํานึงถึงในทุกมิติ(ทั้งมิติด้านสุขภาพและมิติทางด้านการกระตุ้นเศรษฐกิจ)อย่างสมดุล โดยขอให้รับความเห็นของหน่วยงานต่างๆ เพื่อไปประกอบความเห็นพิจารณาด้วย ก่อนนําเสนอวิปรัฐบาล เพื่อเสนอสภาพิจารณาต่อไป
รัฐบาลไทย-ข่าวทำเนียบรัฐบาล-ทปษ.บุญสิงห์ ลงพื้นที่ตรวจเยี่ยมศูนย์บริหารจัดการด่านตรวจประมงเขต 2 จังหวัดหนองคาย
วันอาทิตย์ที่ 3 มีนาคม 2567
ทปษ.บุญสิงห์ ลงพื้นที่ตรวจเยี่ยมศูนย์บริหารจัดการด่านตรวจประมงเขต 2 จังหวัดหนองคาย
ทปษ.บุญสิงห์ ลงพื้นที่ตรวจเยี่ยมศูนย์บริหารจัดการด่านตรวจประมงเขต 2 จังหวัดหนองคาย
นายบุญสิงห์ วรินทร์รักษ์ ที่ปรึกษารัฐมนตรีว่าการกระทรวงเกษตรและสหกรณ์ ลงพื้นที่ตรวจเยี่ยมศูนย์บริหารจัดการด่านตรวจประมงเขต 2 (หนองคาย) โดยมี ดร.สุทัศน์ เผือกจีน ประมงจังหวัดหนองคาย นายจรัญ มีรักษา ผู้อํานวยการศูนย์บริหารจัดการด่านตรวจประมงเขต 2 (หนองคาย) และหน่วยงานในสังกัดกระทรวงเกษตรและสหกรณ์ให้การต้อนรับ ณ ถนนมิตรภาพ ตําบลหนองกอมเกาะ อําเภอเมืองหนองคาย จังหวัดหนองคาย
ทั้งนี้ ศูนย์บริหารจัดการด่านตรวจประมงเขต 2 (หนองคาย) มีบทบาทหน้าที่ควบคุม กํากับ ดูแล วางแผน ติดตามผล การจัดทํารายงานผลการปฏิบัติงานของด่านตรวจประมงในสังกัด รวมถึงศึกษา วิเคราะห์ วิจัย และป้องกันปราบปราม ควบคุมตรวจสอบสินค้าสัตว์น้ํา และปัจจัยการผลิตให้เป็นไปตามกฎหมายที่เกี่ยวข้อง พร้อมทั้งเป็นศูนย์ให้บริการแบบเบ็ดเสร็จ (One Stop Service : OSS) จังหวัดหนองคาย
รัฐบาลไทย-ข่าวทำเนียบรัฐบาล-‘รมช.อนุชา’ ปลุกคนรุ่นใหม่ สืบสานวัฒนธรรมท้องถิ่น ในงานเทศกาล “ฟื้นคืนภูมิบ้านมโนรมย์” ดันกระตุ้นเศรษฐกิจชุมชน สร้างรายได้ เพื่อความเป็นอยู่ที่ดีขึ้น
วันอาทิตย์ที่ 3 มีนาคม 2567
‘รมช.อนุชา’ ปลุกคนรุ่นใหม่ สืบสานวัฒนธรรมท้องถิ่น ในงานเทศกาล “ฟื้นคืนภูมิบ้านมโนรมย์” ดันกระตุ้นเศรษฐกิจชุมชน สร้างรายได้ เพื่อความเป็นอยู่ที่ดีขึ้น
‘รมช.อนุชา’ ปลุกคนรุ่นใหม่ สืบสานวัฒนธรรมท้องถิ่น ในงานเทศกาล “ฟื้นคืนภูมิบ้านมโนรมย์” ดันกระตุ้นเศรษฐกิจชุมชน สร้างรายได้ เพื่อความเป็นอยู่ที่ดีขึ้น
นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ เป็นประธานพิธีเปิดงาน เทศกาล “ฟื้นคืนภูมิบ้านมโนรมย์” ภายใต้แนวคิด “ยลวิถีปากน้ําคุ้งสําเภา เรื่องเล่าปลาเหนือเขื่อน เยือนแม่น้ําสองสี เสริมบารมีจากเทพกวนอู" กําหนดจัดขึ้นระหว่างวันที่ 2 - 3 มีนาคม 2567 ณ ลานเรือสําเภาทอง ต.คุ้งสําเภา อ.มโนรมย์ จ.ชัยนาทโดยมี นายนที มนตรีวัติ ผู้ว่าราชการจังหวัดชัยนาท ผู้ช่วยศาสตราจารย์ ธงชัย เหลืองทอง รองอธิการบดี มหาวิทยาลัยราชภัฏจันทรเกษม ผู้บริหารและหัวหน้าส่วนราชการ เข้าร่วม
สําหรับงานเทศกาล “ฟื้นคืนภูมิบ้านมโนรมย์” เกิดขึ้นจากความร่วมมือกันของภาคีเครือข่ายทั้งภาครัฐ คือ อําเภอ เทศบาล และองค์การบริหารส่วนตําบล ภาคประชาสังคม ภาคเอกชน ภาคการศึกษา โรงเรียนในพื้นที่ และมหาวิทยาลัยราชภัฏจันทรเกษม โดยมีวัตถุประสงค์ เพื่อพัฒนาศักยภาพฟื้นฟูคุณค่าและมูลค่าทุนวัฒนธรรม (Soft Power) ในอําเภอมโนรมย์ เพื่ออนุรักษ์และพัฒนาทุนวัฒนธรรมของอําเภอมโนรมย์ผ่านกลไกการมีส่วนร่วมของภาคีเครือข่ายในพื้นที่ และเพื่อสร้างโอกาสทางด้านเศรษฐกิจในอําเภอมโนรมย์บนฐานศิลปวัฒนธรรม
“การบูรณาการของเครือข่าย ระหว่างสถาบันการศึกษา หน่วยงานภาครัฐ ภาคเอกชน และพี่น้องชาวจังหวัดชัยนาท ก่อให้เกิดองค์ความรู้ในเรื่องต่าง ๆ ที่เกี่ยวข้องกับประเพณี ศิลปะวัฒนธรรม ที่สามารถนํามาสร้างเป็นอาชีพ สร้างรายได้ให้กับพี่น้องในอําเภอมโนรมย์ในมิติต่าง ๆ โดยเฉพาะการผลิตสินค้าของดีของเด่นพื้นบ้าน พืชผลทางการเกษตร รวมทั้งเป็นการนํานโยบายของรัฐบาลมาสู่การปฏิบัติได้เป็นอย่างดี ซึ่งผมได้ให้ความสําคัญกับการพัฒนา ส่งเสริมให้ลูกหลานไทยได้กลับมาทําเกษตรในบ้านเกิดเพื่อพัฒนาสู่เกษตรยุคใหม่ ซึ่งขณะนี้ได้ขับเคลื่อนร่วมกับเครือข่ายมหาวิทยาลัยจังหวัดภาคเหนือ ส่งเสริมนักศึกษาที่มีความสนใจด้านการเกษตร พัฒนาสู่การเป็น “ยุวเกษตรกรเงินบาทแรกของแผ่นดิน” รวมทั้งขับเคลื่อนชัยนาทโมเดล เพื่อเป็นจังหวัดต้นแบบด้านการเกษตร” รมช.อนุชา กล่าวย้ํา
โอกาสนี้ รมช.อนุชา ชมกิจกรรมขบสนการแสดง แสง สี เสียง ย้อนร้อยประวัติศาสตร์มโนรมย์ ซึ่งภายในงานยังมีกิจกรรมย้อนรอยประวัติศาสตร์มโนรมย์ เช่น มุมเช็กอินริมแม่น้ําสองสี (แม่น้ําเจ้าพระยา และแม่น้ําสะแกกรัง) ร้านค้าจําหน่ายสินค้าเด่น 7 ตําบล เมนูอาหารพื้นถิ่น นิทรรศการมีชีวิตย้อนรอยประวัติศาสตร์มโนรมย์และนิทรรศการวิถีคนริมน้ําคุ้งสําเภา เป็นต้น
รัฐบาลไทย-ข่าวทำเนียบรัฐบาล-​ครม. ไฟเขียวขยายเวลาการบังคับใช้บันทึกความเข้าใจ ว่าด้วยการเชื่อมโยงโครงข่ายสายส่งไฟฟ้าอาเซียนออกไปถึง 31 ธันวาคม 2568
วันอาทิตย์ที่ 3 มีนาคม 2567
03/03/2567
​ครม. ไฟเขียวขยายเวลาการบังคับใช้บันทึกความเข้าใจ ว่าด้วยการเชื่อมโยงโครงข่ายสายส่งไฟฟ้าอาเซียนออกไปถึง 31 ธันวาคม 2568
​ครม. ไฟเขียวขยายเวลาการบังคับใช้บันทึกความเข้าใจ ว่าด้วยการเชื่อมโยงโครงข่ายสายส่งไฟฟ้าอาเซียนออกไปถึง 31 ธันวาคม 2568
วันที่ 3 มีนาคม 2567 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (3 มีนาคม 2567) มีมติเห็นชอบร่างตราสารว่าด้วยการขยายระยะเวลาบันทึกความเข้าใจว่าด้วยการเชื่อมโยงโครงข่ายสายส่งไฟฟ้าอาเซียน (Instrument of Extension of the Memorandum of Understanding on the ASEAN Power Grid: IOE of APG MOU) (ร่างตราสารฯ) และอนุมัติให้รัฐมนตรีว่าการกระทรวงพลังงานหรือผู้ที่ได้รับมอบหมายจากรัฐมนตรีว่าการกระทรวงพลังงาน เป็นผู้ลงนามในตราสารฯ ตามที่กระทรวงพลังงานเสนอ โดยมอบหมายให้กระทรวงการต่างประเทศ (กต.) จัดทําหนังสือมอบอํานาจเต็ม (Full Powers) ให้รัฐมนตรีว่าการกระทรวงพลังงานหรือผู้แทนที่ได้รับมอบหมายจากรัฐมนตรีว่าการกระทรวงพลังงาน เป็นผู้ลงนามในตราสารฯ ข้างต้น
ร่างตราสารฯ ดังกล่าว เป็นการขยายระยะเวลาการมีผลบังคับใช้ของบันทึกความเข้าใจว่าด้วยโครงข่ายระบบส่งไฟฟ้าอาเซียน (Memorandum of Understanding on the ASEAN Power Grid: APG MOU) (บันทึกความเข้าใจ APG) ซึ่งจะสิ้นสุดลงในวันที่ 19 มีนาคม 2567 ออกไปเป็นการชั่วคราวจนถึงวันที่ 31 ธันวาคม 2568 เพื่อสนับสนุนความพยายามของหัวหน้าคณะผู้บริหารกิจการไฟฟ้าอาเซียนและคณะกรรมการที่ปรึกษาโครงการเชื่อมโยงโครงข่ายสายส่งไฟฟ้าอาเซียนในการพัฒนาระบบไฟฟ้าของภูมิภาค ให้สามารถยกระดับการบูรณาการโครงสร้างพื้นฐานด้านการเชื่อมโยงระบบไฟฟ้า และการส่งเสริมความมั่นคงทางพลังงาน โดยเปิดโอกาสให้มีการแบ่งปันทรัพยากรของภูมิภาคด้วยการส่งพลังงานหมุนเวียนเข้าสู่ระบบโครงข่ายไฟฟ้าเพิ่มขึ้น ทั้งนี้ ประเทศสมาชิกอาเซียนจะต้องร่วมลงนามในร่างตราสารฯ ให้เสร็จสิ้นครบทุกประเทศก่อนที่ผลบังคับใช้ของบันทึกความเข้าใจ APG จะสิ้นสุดลง
ซึ่งขณะนี้มีประเทศที่ร่วมลงนามแล้วทั้งสิ้น 8 ประเทศ ได้แก่ บรูไนดารุสซาลาม (บรูไน) ราชอาณาจักรกัมพูชา (กัมพูชา) สาธารณรัฐอินโดนีเซีย (อินโดนีเซีย) สาธารณรัฐประชาธิปไตยประชาชนลาว (สปป.ลาว) สาธารณรัฐแห่งสหภาพเมียนมา (เมียนมา) สาธารณรัฐฟิลิปปินส์ (ฟิลิปปินส์) สาธารณรัฐสิงคโปร์ (สิงคโปร์) และสาธารณรัฐสังคมนิยมเวียดนาม (เวียดนาม) โดยประเทศมาเลเซียได้ส่งมอบ Full Powers เรียบร้อยแล้วและอยู่ระหว่างการรอลงนาม
ปัจจุบันได้มีการดําเนินโครงการเชื่อมโยงโครงข่ายสายส่งไฟฟ้าอาเซียน (ASEAN Power Grid: APG) ซึ่งเป็นความร่วมมือภายใต้บันทึกความเข้าใจ APG จํานวนทั้งสิ้น 18 โครงการ โดยมีกําลังส่งไฟฟ้ารวมประมาณ 7,700 เมกะวัตต์ และยังมีการดําเนินโครงการลักษณะเดียวกันซึ่งเป็นข้อตกลงเชิงธุรกิจระหว่างการไฟฟ้าของประเทศสมาชิกเพื่อสนับสนุนภารกิจของ APG ด้านการพัฒนาการซื้อขายไฟฟ้าพหุภาคีในอาเซียนโดยไม่ได้มีผลบังคับภายใต้บันทึกความเข้าใจ APG และประเทศสมาชิกสามารถพิจารณาการเข้าร่วมหรือไม่เข้าร่วมโครงการในระยะถัดไปได้ตามความเหมาะสม เช่น (1) โครงการบูรณาการสายส่งไฟฟ้าระหว่างลาว ไทย และมาเลเซีย ซึ่งหยุดดําเนินการไปเมื่อเดือนธันวาคม 2564 (ดําเนินการเสร็จสิ้นตามแผนแล้ว) (2) โครงการบูรณาการสายส่งไฟฟ้าระหว่างลาว ไทย มาเลเซีย และสิงคโปร์ ดําเนินการระหว่างวันที่ 23 มิถุนายน 2565 - 22 มิถุนายน 2567
รัฐบาลไทย-ข่าวทำเนียบรัฐบาล-​นายกฯ เตรียมลงตรวจงานเชียงใหม่ เชียงราย 15-17 มีนาคม ก่อนประชุม ครม. สัญจร พะเยา 18-19 มีนาคม นี้
วันอาทิตย์ที่ 3 มีนาคม 2567
03/03/2567
​นายกฯ เตรียมลงตรวจงานเชียงใหม่ เชียงราย 15-17 มีนาคม ก่อนประชุม ครม. สัญจร พะเยา 18-19 มีนาคม นี้
​นายกฯ เตรียมลงตรวจงานเชียงใหม่ เชียงราย 15-17 มีนาคม ก่อนประชุม ครม. สัญจร พะเยา 18-19 มีนาคม นี้
วันที่ 3 มีนาคม 2567 นายเศรษฐา ทวีสิน นายกรัฐมนตรี กําหนดแผนตรวจและติดตามงานตามข้อสั่งการ และการขับเคลื่อนนโยบายในพื้นที่จังหวัดต่างๆ ทั่วประเทศ ให้ครอบคลุม ทั่วถึง โดยหลังจากกลับจากเยือนยุโรป วันที่ 14 มีนาคม นี้มีแผนงาน เริ่มต้นที่ จังหวัด เชียงใหม่ เชียงราย วันที่ 15-17 มีนาคม นี้
นายกฯ ต้องการเห็นและติดตามงานสําคัญ ที่รัฐบาลมอบนโยบายและแนวทางไว้ โดยเฉพาะการแก้ปัญหาที่เร่งด่วนเพราะส่งผลกระทบเป็นวงกว้าง ต่อไปได้ สําหรับการลงพื้นที่ จังหวัดเชียงใหม่ เชียงรายในวันที่ 15-17 มีนาคม นี้ เพื่อติดตามการแก้ปัญหา สําคัญ คือ เรื่อง ฝุ่น PM 2.5 ที่มีการบูรณาการหลายภาคส่วนเพื่อคลี่คลายปัญหา และความร่วมมือกับประเทศเพื่อนบ้าน การแก้ปัญหายาเสพติดในพื้นที่ชายแดน และภาคเหนือ ซึ่งรัฐบาลได้ประกาศให้มีการป้อง ปราม ปราบ อย่างเข้มข้น การดูแลคุ้มครองและส่งเสริมวิถีชีวิตกลุ่มชาติพันธุ์ รวมทั้ง การตรวจงาน นโยบายในภาคเหนือตอนบน ที่จะมีการประชุม ครม. สัญจร ที่จังหวัด พะเยา ในวันที่ 18-19 มีนาคม ต่อจากการลงพื้นที่เชียงใหม่ ด้วย
รัฐบาลไทย-ข่าวทำเนียบรัฐบาล-​นายกฯ ให้ข้อสั่งการและนโยบายก่อนการประชุมคณะรัฐมนตรีวันที่ 3 มีนาคม 2567
วันอาทิตย์ที่ 3 มีนาคม 2567
03/03/2567
​นายกฯ ให้ข้อสั่งการและนโยบายก่อนการประชุมคณะรัฐมนตรีวันที่ 3 มีนาคม 2567
​นายกฯ ให้ข้อสั่งการและนโยบายก่อนการประชุมคณะรัฐมนตรีวันที่ 3 มีนาคม 2567
วันนี้ (3 มีนาคม 2567) เวลา 13.00 น. ณ ห้องประชุม 501 ตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังแจ้งข้อสั่งการและนโยบาย ก่อนการประชุมคณะรัฐมนตรี นายชัย วัชรงค์ โฆษกประจําสํานักนายกรัฐมนตรี เปิดเผยดังนี้
นายกฯ กล่าวขอให้รัฐมนตรีที่มีภารกิจในการตอบกระทู้ที่สภา ให้ไปตอบกระทู้ตามที่ได้ประสานนัดหมายไว้ เพื่อไม่ให้เกิดปัญหา โดยหากติดภารกิจขอให้มอบหมายรัฐมนตรีที่เกี่ยวข้องอื่นไปตอบแทน
ทั้งนี้ นายกฯ ยังได้ย้ําให้ทุกหน่วยงานที่เกี่ยวข้องกับเรื่องที่ดินเร่งแก้ไขปัญหาที่ดินทับซ้อนระหว่างส่วนราชการให้ยุติโดยเร็ว โดยใช้หลักวิทยาศาสตร์และแผนที่ทหาร (อัตราส่วน 1 ต่อ 4,0000) เป็นมาตรฐาน พร้อมขอให้เร่งทําในจุดที่เป็นปัญหาหรือมีข้อพิพาทให้เสร็จก่อน เนื่องจากเรื่องดังกล่าวเป็นเรื่องใหญ่ที่ส่งผลกระทบกับประชาชนทั่วไป
นายกฯ กล่าวขอให้กระทรวงการต่างประเทศ และกระทรวงมหาดไทย เร่งรัดการยกเลิก ใบ ตม.6 เพื่ออํานวยความสะดวกในการตรวจคนเข้าเมือง ขจัดอุปสรรคที่ทําให้เสียเวลาของนักท่องเที่ยวหรือผู้ดําเนินธุรกิจค้าขาย อํานวยความสะดวกการตรวจคนเข้าเมือง จากการที่นายกฯ เดินทางไปพื้นที่ชายแดนพบว่า การตรวจคนเข้าเมืองเป็นปัญหาที่ทําให้เสียเวลา
นายกฯ ส่งการให้กระทรวงการพัฒนาสังคมและความมั่นคงของมนุษย์ศึกษารายละเอียด และการสนับสนุนในการทํากิจกรรมของสมัชชาเด็กและเยาวชนในพื้นที่ที่ปลอดภัยตามกรอบของกฎหมาย เพื่อให้เกิดการสะท้อนเสียงของเยาวชนได้อย่างมีประสิทธิภาพ
นอกจากนี้ รัฐบาลได้อนุมัติงบกลางให้ TECP เพื่อไปประมูลสิทธิการจัดงาน InterPride World Conference และกิจกรรม Road to WorldPride ในประเทศไทย ณ กรุงเทพฯ และภูเก็ต ซึ่งเป็นการส่งเสริมนโยบายความเท่าเทียม และความหลากหลายทางเพศ ลดความเหลื่อมล้ํา และยกระดับให้ไทยเป็นจุดหมายปลายทางของกลุ่มผู้มีความหลากหลายทางเพศ ซึ่งจะนําไปสู่การผลักดันให้ไทยเป็นเจ้าภาพการจัดงาน WorldPride 2028
รัฐบาลไทย-ข่าวทำเนียบรัฐบาล-ครม. มีมติอนุมัติ/เห็นชอบ แต่งตั้งประธานกรรมการและกรรมการอื่นในคณะกรรมการการท่าเรือแห่งประเทศไทย
วันอาทิตย์ที่ 3 มีนาคม 2567
03/03/2567
ครม. มีมติอนุมัติ/เห็นชอบ แต่งตั้งประธานกรรมการและกรรมการอื่นในคณะกรรมการการท่าเรือแห่งประเทศไทย
ครม. มีมติอนุมัติ/เห็นชอบ แต่งตั้งประธานกรรมการและกรรมการอื่นในคณะกรรมการการท่าเรือแห่งประเทศไทย
วันที่ 3 มีนาคม 2567 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี   (3 มีนาคม 2567) มีมติอนุมัติ/เห็นชอบ ตามที่กระทรวงคมนาคมเสนอแต่งตั้งประธานกรรมการและกรรมการอื่นในคณะกรรมการการท่าเรือแห่งประเทศไทย รวม 11 คน เพื่อแทนประธานกรรมการและกรรมการอื่นเดิมที่พ้นจากตําแหน่งเนื่องจากมีอายุครบหกสิบห้าปีบริบูรณ์และขอลาออก ดังนี้
1.นายชยธรรม์ พรหมศร  ประธานกรรมการ
2.นายคุณดร งามธุระ กรรมการ
3.นายจําเริญ โพธิยอด  กรรมการ
(ผู้แทนกระทรวงคมนาคม)
4.นายชารีย์ บํารุงวงศ์ กรรมการ
(ผู้แทนกระทรวงคมนาคม)
5.นางสาวชุณหจิต สังข์ใหม่ กรรมการ
6.นายดรุฒ คําวิชิตธนาภา กรรมการ
7.นายไพบูลย์ ศิริภาณุเสถียร กรรมการ
8.นายรุธิร์ พนมยงค์ กรรมการ
9.พลตํารวจเอก วิสนุ ปราสาททองโอสถ กรรมการ
10.นางสาวสุทิษา ประทุมกุล กรรมการ
11.นายอนันต์ แก้วกําเนิด กรรมการ
และวันนี้ (3มี.ค. 67) ครม.มีเห็นชอบตามที่กระทรวงพลังงานเสนอแต่งตั้ง นายเทพรัตน์ เทพพิทักษ์ ให้ดํารงตําแหน่งผู้ว่าการไฟฟ้าฝ่ายผลิตแห่งประเทศไทย เนื่องจากผู้ว่าฯ เดิมครบวาระตามสัญญาจ้าง
รัฐบาลไทย-ข่าวทำเนียบรัฐบาล-ที่ประชุม ครม. มีมติรับทราบข้อสังเกต ข้อเสนอของร่างพระราชบัญญัติที่คณะรัฐมนตรีขอรับมาพิจารณาก่อนรับหลักการ (ร่างพระราชบัญญัติควบคุมเครื่องดื่มแอลกอฮอล์ (ฉบับที่ ..) พ.ศ. ....)
วันอาทิตย์ที่ 3 มีนาคม 2567
03/03/2567
ที่ประชุม ครม. มีมติรับทราบข้อสังเกต ข้อเสนอของร่างพระราชบัญญัติที่คณะรัฐมนตรีขอรับมาพิจารณาก่อนรับหลักการ (ร่างพระราชบัญญัติควบคุมเครื่องดื่มแอลกอฮอล์ (ฉบับที่ ..) พ.ศ. ....)
ที่ประชุม ครม. มีมติรับทราบข้อสังเกต ข้อเสนอของร่างพระราชบัญญัติที่คณะรัฐมนตรีขอรับมาพิจารณาก่อนรับหลักการ (ร่างพระราชบัญญัติควบคุมเครื่องดื่มแอลกอฮอล์ (ฉบับที่ ..) พ.ศ. ....) จํานวน 3 ฉบับ
วันนี้ (3 มีนาคม 2567) นายชัย วัชรงค์ โฆษกประจําสํานักนายกรัฐมนตรี เปิดว่า วันนี้ (3 มีนาคม 2567) ที่ประชุมคณะรัฐมนตรีพิจารณาร่างพระราชบัญญัติที่คณะรัฐมนตรีขอรับมาพิจารณาก่อนรับหลักการ (ร่างพระราชบัญญัติควบคุมเครื่องดื่มแอลกอฮอล์ (ฉบับที่ ..) พ.ศ. ....) จํานวน 3 ฉบับ ได้แก่
1. ร่างพระราชบัญญัติควบคุมเครื่องดื่มแอลกอฮอล์ (ฉบับที่ ..) พ.ศ. .... (นายเจริญ เจริญชัย กับประชาชนผู้มีสิทธิเลือกตั้ง จํานวน 10,942 คน เป็นผู้เสนอ)
2. ร่างพระราชบัญญัติควบคุมเครื่องดื่มแอลกอฮอล์ (ฉบับที่ ..) พ.ศ. .... (นายธีรภัทร์ คหะวงศ์ กับประชาชนผู้มีสิทธิเลือกตั้ง จํานวน 92}978 คน เป็นผู้เสนอ) และ
3. ร่างพระราชบัญญัติควบคุมเครื่องดื่มแอลกอฮอล์ (ฉบับที่ ..) พ.ศ. .... (นายเท่าพิภพ ลิ้มจิตรกร  กับคณะเป็นผู้เสนอ)
(ครบกําหนดส่งคืนสภาผู้แทนราษฎร ภายในวันที่ 9 มีนาคม 2567)
ซึ่งร่างพระราชบัญญัติทั้ง 3 ฉบับ และร่างพระราชบัญญัติฯ ที่กระทรวงสาธารณสุขเสนอ มีหลักการเพื่อแก้ไขปรับปรุงมาตรการควบคุมการบริโภคเครื่องดื่มแอลกอฮอล์และกลไกการบังคับใช้กฎหมายให้มีประสิทธิภาพ โดยคํานึงถึงความสมดุล แต่เนื่องจากรายละเอียดของการแก้ไขปรับปรุงยังคงมีข้อโต้แย้งเกี่ยวกับระดับความเข้มงวดของการควบคุมและการผ่อนปรนมาตรการที่อาจยังไม่นําไปสู่ความสมดุลที่เหมาะสม รวมทั้งการแก้ไขปรับปรุงกลไกการบังคับใช้กฎหมายในแต่ละร่างฯ ยังคงมีความแตกต่างกันมาก
ทั้งนี้ มอบหมายให้กระทรวงสาธารณสุข (กรมควบคุมโรค) ซึ่งเป็นหน่วยงานที่รับผิดชอบการบังคับใช้พระราชบัญญัติควบคุมเครื่องดื่มแอลกอฮอล์ พ.ศ. 2551 รับประเด็นข้อเสนอแก้ไขตามร่างพระราชบัญญัติทั้ง 3 ฉบับไปพิจารณาแก้ไขปรับปรุงร่างพระราชบัญญัติควบคุมเครื่องดื่มแอลกอฮอล์ (ฉบับที่ ..) พ.ศ. .... ที่กระทรวงสาธารณสุขเสนอ พร้อมกับการพิจารณคําแนะนําขององค์การอนามัยโลก ความเห็นของคณะกรรมการพัฒนากฎหมาย และความเห็นของสํานักงานคณะกรรมการกฤษฎีกา ซึ่งรวมถึงประเด็นการปรับปรุงกลไกคณะกรรมการตามกฎหมายนี้ เพื่อให้ร่างพระราชบัญญัติฯ มีมาตรการควบคุมเครื่องดื่มแอลกอฮอล์ที่สร้างสมดุลกับนโยบายอื่นของรัฐ และมีประสิทธิภาพในการคุ้มครองสุขภาวะของประชาชน โดยไม่สร้างอุปสรรคหรือภาระแก่ผู้ประกอบการจนเกินสมควร และทําให้ร่างกฎหมายได้รับการยอมรับมากยิ่งขึ้น ทั้งนี้ ให้เร่งดําเนินการโดยเร็วเพื่อผลักดันร่างพระราบัญญัติดังกล่าวเข้าสู่การพิจารณาของสภาผู้แทนราษฎรต่อไป
รัฐบาลไทย-ข่าวทำเนียบรัฐบาล-ครม. มีมติอนุมัติแต่งตั้งข้าราชการพลเรือนสามัญ กระทรวงการต่างประเทศ ให้ดำรงตำแหน่งประเภทบริหารระดับสูง
วันอาทิตย์ที่ 3 มีนาคม 2567
03/03/2567
ครม. มีมติอนุมัติแต่งตั้งข้าราชการพลเรือนสามัญ กระทรวงการต่างประเทศ ให้ดํารงตําแหน่งประเภทบริหารระดับสูง
ครม. มีมติอนุมัติแต่งตั้งข้าราชการพลเรือนสามัญ กระทรวงการต่างประเทศ ให้ดํารงตําแหน่งประเภทบริหารระดับสูง
วันที่ 3 มีนาคม 2567 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (3 มีนาคม 2567) มีมติอนุมัติตามที่กระทรวงการต่างประเทศเสนอ แต่งตั้งข้าราชการพลเรือนสามัญ กระทรวงการต่างประเทศ ให้ดํารงตําแหน่งประเภทบริหารระดับสูง จํานวน 8 ราย เพื่อทดแทนตําแหน่งที่ว่าง ตามมติ ครม. เมื่อวันที่ 30 ม.ค. 67 ซึ่งอยู่ระหว่างการนําความกราบบังคมทูลพระกรุณาโปรดเกล้าโปรดกระหม่อมแต่งตั้งตําแหน่งที่ว่าง และสับเปลี่ยนหมุนเวียน ดังนี้
1.นายรุจ ธรรมมงคล ตําแหน่งเดิม อธิบดีกรมการกงสุล  ตําแหน่งใหม่ที่แต่งตั้งในครั้งนี้ เอกอัครราชทูต สถานเอกอัครราชทูต ณ กรุงเม็กซิโก สหรัฐเม็กซิโก
2.นายวรวุฒิ พงษ์ประภาพันธ์ ตําแหน่งเดิม อธิบดีกรมเอเชียใต้ ตะวันออกกลางและแอฟริกา ตําแหน่งใหม่ที่แต่งตั้งในครั้งนี้ อธิบดีกรมการกงสุล
3.นางสาวศศิริทธิ์ ตันกุลรัตน์ ตําแหน่งเดิม อธิบดีกรมพิธีการทูต ตําแหน่งใหม่ที่แต่งตั้งในครั้งนี้ อธิบดีกรมเอเชียใต้ ตะวันออกกลางและแอฟริกา
4.นายจักรกฤดิ กระจายวงศ์ ตําแหน่งเดิม เอกอัครราชทูต สถานเอกอัครราชทูต ณ กรุงอิสลามาบัด สาธารณรัฐอิสลามปากีสถาน ตําแหน่งใหม่ที่แต่งตั้งในครั้งนี้ อธิบดีกรมพิธีการทูต
5.นายพลพงศ์ วังแพน ตําแหน่งเดิม รองอธิบดีกรมอาเซียน ตําแหน่งใหม่ที่แต่งตั้งในครั้งนี้       อธิบดีกรมอาเซียน
6.นายวัฒนวิทย์ คชเสนี ตําแหน่งเดิม รองธิบดีกรมความร่วมมือระหว่างประเทศ ตําแหน่งใหม่ที่แต่งตั้งในครั้งนี้ อธิบดีกรมความร่วมมือระหว่างประเทศ
7.นางสาวกษมา สืบวิเศษ ตําแหน่งเดิม อัครราชทูต สถานเอกอัครราชทูต ณ กรุงไคโร สาธารณรัฐอาหรับอียิปต์ ตําแหน่งใหม่ที่แต่งตั้งในครั้งนี้ เอกอัครราชทูตประจํากระทรวงสํานักงานปลัดกระทรวง
8.นายภูบดี ลออเงิน ตําแหน่งเดิม ผู้ช่วยปลัดกระทรวง สํานักงานปลัดกระทรวง ตําแหน่งใหม่ที่แต่งตั้งในครั้งนี้ เอกอัครราชทูตประจํากระทรวงสํานักงานปลัดกระทรวง
ทั้งนี้ ตั้งแต่วันที่ทรงพระกรุณาโปรดเกล้าโปรดเกล้าโปรดกระหม่อมแต่งตั้งเป็นต้นไป
รัฐบาลไทย-ข่าวทำเนียบรัฐบาล-การประชุมสุดยอดอาเซียน-ออสเตรเลีย สมัยพิเศษ เพื่อฉลองวาระครบรอบ 50 ปี ความสัมพันธ์ณ นครเมลเบิร์น เครือรัฐออสเตรเลีย
วันอาทิตย์ที่ 3 มีนาคม 2567
การประชุมสุดยอดอาเซียน-ออสเตรเลีย สมัยพิเศษ เพื่อฉลองวาระครบรอบ 50 ปี ความสัมพันธ์ณ นครเมลเบิร์น เครือรัฐออสเตรเลีย
ระหว่างวันที่ 5-7 มีนาคม 2567
การประชุมสุดยอดอาเซียน-ออสเตรเลีย สมัยพิเศษ เพื่อฉลองวาระครบรอบ 50 ปี ความสัมพันธ์ณ นครเมลเบิร์น เครือรัฐออสเตรเลีย
ของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง
ระหว่างวันที่ 4-6 มีนาคม 2567
รัฐบาลไทย-ข่าวทำเนียบรัฐบาล-กสร. สั่งช่วยแรงงานถูกเลิกจ้างที่ปทุมธานี
วันเสาร์ที่ 2 มีนาคม 2567
02/03/2567
กสร. สั่งช่วยแรงงานถูกเลิกจ้างที่ปทุมธานี
กรมสวัสดิการและคุ้มครองแรงงาน สั่งช่วยลูกจ้าง 32 คน ย่านปทุมธานี ถูกเลิกจ้างหวั่นไม่ได้รับค่าชดเชย ค่าบอกกล่าวล่วงหน้า พร้อมประสานหน่วยงานเกี่ยวข้องดูแลสิทธิลูกจ้าง ให้ได้รับความเป็นธรรมตามกฎหมาย
นางโสภา เกียรตินิรชา อธิบดีกรมสวัสดิการและคุ้มครองแรงงาน (กสร.) เปิดเผยถึงกรณีที่สหภาพแรงงานย่านรังสิตและ สส. พรรคก้าวไกล นําอดีตลูกจ้างบริษัทแห่งหนึ่งในจังหวัดปทุมธานี มายื่นคําร้อง
ต่อพนักงานตรวจแรงงาน สํานักงานสวัสดิการและคุ้มครองแรงงานจังหวัดปทุมธานี ว่า ตนได้ทราบเรื่องแล้ว ซึ่งจากข้อมูลเบื้องต้น พบว่า เป็นสถานประกอบกิจการที่ตั้งอยู่ในจังหวัดปทุมธานี ได้มีหนังสือเลิกจ้างลูกจ้างโดยมีผลในวันที่ 1 มีนาคม 2567 จากนั้น ลูกจ้างจํานวน 32 คน เป็นชาย 6 คน หญิง 26 คน มีความกังวลว่าจะไม่ได้รับค่าชดเชยและค่าจ้างแทนการบอกกล่าวหน้า จึงมายื่นคําร้องดังกล่าว
“ได้สั่งการให้พนักงานตรวจแรงงาน สํานักงานสวัสดิการและคุ้มครองแรงงานจังหวัดปทุมธานี อํานวยความสะดวกในการยื่นคําร้องของลูกจ้างอย่างเต็มที่ และตรวจสอบข้อเท็จจริงทั้งจากลูกจ้างและฝ่ายนายจ้าง พร้อมทั้งประสานหน่วยงานในสังกัดกระทรวงแรงงาน เพื่อชี้แจงข้อกฎหมายและสิทธิประโยชน์ที่ลูกจ้าง
พึงได้รับ รวมถึงขั้นตอนการดําเนินการ เพื่อให้ลูกจ้างได้รับคุ้มครองดูแลอย่างเป็นธรรมตามกรอบ
ของกฎหมาย” นางโสภากล่าว
รัฐบาลไทย-ข่าวทำเนียบรัฐบาล-ครม.มีมติอนุมัติงบประมาณรายจ่ายประจำปีงบประมาณ พ.ศ. 2566 ไปพลางก่อน เพื่อเป็นค่าใช้จ่ายโครงการแก้ไขปัญหาไฟป่าและหมอกควัน เพื่อลดฝุ่นละออง PM 2.5
วันอาทิตย์ที่ 3 มีนาคม 2567
03/03/2567
ครม.มีมติอนุมัติงบประมาณรายจ่ายประจําปีงบประมาณ พ.ศ. 2566 ไปพลางก่อน เพื่อเป็นค่าใช้จ่ายโครงการแก้ไขปัญหาไฟป่าและหมอกควัน เพื่อลดฝุ่นละออง PM 2.5
ครม.มีมติอนุมัติงบประมาณรายจ่ายประจําปีงบประมาณ พ.ศ. 2566 ไปพลางก่อน เพื่อเป็นค่าใช้จ่ายโครงการแก้ไขปัญหาไฟป่าและหมอกควัน เพื่อลดฝุ่นละออง PM 2.5
วันนี้ (3 มีนาคม 2567) นางสาวเกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า วันนี้ (3 มี.ค. 67) ครม.มีมติอนุมัติงบประมาณรายจ่ายประจําปีงบประมาณ พ.ศ. 2566 ไปพลางก่อน งบกลาง รายการเงินสํารองจ่ายเพื่อกรณีฉุกเฉินหรือจําเป็น เป็นเงินทั้งสิ้น 272,655,350 บาท เพื่อเป็นค่าใช้จ่ายโครงการแก้ไขปัญหาไฟป่าและหมอกควัน เพื่อลดฝุ่นละออง PM 2.5 โดยการมีส่วนร่วมของชุมชน ของกรมป่าไม้ เป็นเงิน 109,946,650 บาท และของกรมอุทยานแห่งชาติ สัตว์ป่า และพันธุ์พืช เป็นเงิน 162,708,700 บาท ตามที่กระทรวงทรัพยากรธรรมชาติและสิ่งแวดล้อมเสนอ
ทั้งนี้ ในพื้นที่ 17 จังหวัดภาคเหนือ ประสบปัญหาฝุ่นละอองขนาดไม่เกิน 2.5 ไมครอนหรือ PM2.5 เกินมาตรฐานคุณภาพอากาศ โดยทั่วไปไฟป่าที่เกิดในประเทศส่งผลกระทบต่อประชาชนในหลายปีที่ผ่านมาซึ่งเป็นปัญหาที่รัฐบาลได้ให้ความสําคัญอย่างต่อเนื่อง จนได้กําหนดให้การแก้ปัญหามลพิษด้านฝุ่นละอองเป็นวาระแห่งชาติ โดยพื้นที่ 17 จังหวัดภาคเหนือ เป็นศูนย์กลางของประเทศที่มีประชาชนอาศัยอยู่เป็นจํานวนมาก รวมถึงเป็นศูนย์กลางทางเศรษฐกิจ โดยมีแหล่งกําเนิดและกิจกรรมในพื้นที่ที่ก่อให้เกิดปัญหามลพิษด้านฝุ่นละออง ได้แก่ ไฟป่า การเผาในพื้นที่เกษตร หมอกควันข้ามแดน การจราจรและขนส่ง โรงงานอุตสาหกรรม ประกอบกับสภาพอุตุนิยมวิทยาในช่วงต้นปีที่ความกดอากาศสูงแผ่มาปกคลุมประเทศไทย ทําให้อากาศปิด ลมสงบ ฝุ่นละอองไม่ฟุ้งกระจายและสะสมในพื้นที่จนเกินมาตรฐานซึ่งการดําเนินโครงการแก้ไขปัญหาไฟป่าและหมอกควัน เพื่อลดฝุ่นละออก PM2.5 โดยการมีส่วนร่วมของชุมชน ประจําปีงบประมาณ พ.ศ. 2567 เป็นการยกระดับในการแก้ไขปัญหาไฟป่า หมอกควัน และฝุ่นละออง PM2.5 ในพื้นที่ 17 จังหวัดภาคเหนือ และพื้นที่ที่มีจุดความร้อนและความเสี่ยงสูงที่จะเกิดไฟป่า ในช่วงเดือนมกราคม – พฤษภาคม 2567 ซึ่งเป็นช่วงที่มักเกิดไฟป่ารุนแรง โดยการจัดจ้างประชาชนในพื้นที่เพื่อเฝ้าระวังอย่างเข้มข้นในจุดที่มีความเสี่ยง ทําให้สามารถตรวจพบเหตุไฟป่าได้ทันท่วงที และควบคุมไฟป่าได้อย่างรวดเร็วไฟไม่ขยายวงกว้าง เป็นการเพิ่มประสิทธิภาพในการแก้ปัญหาไฟป่าในช่วงระยะเวลาที่มีความเสี่ยงสูงที่จะเกิดภัยแล้ง ลดความรุนแรงและผลกระทบสิ่งแวดล้อมและสุขภาพของประชาชน
น.ส.เกณิกา กล่าวต่ออีกว่า ทั้งนี้ท่านนายกรัฐมนตรี มีข้อสั่งการ ให้กระทรวงทรัพยากรธรรมชาติและสิ่งแวดล้อม ปรับ KPI เชิงรุกแบบหวังผล ให้ลดไฟป่า 50% ขึ้นไป
ให้ดูแลป้องกันไม่ให้มีการทุจริต ให้นําข้อมูลดาวเทียม และจุด Hot Spot มาใช้ และรวมถึงการจัดทีมระงับไฟป่าดูแลอย่างใกล้ชิด
รัฐบาลไทย-ข่าวทำเนียบรัฐบาล-เตือนประชาชน อย่าหลงกลมิจฉาชีพ อ้างชื่อ 6 หน่วยงาน ใช้หลอกเหยื่อโอนเงิน
วันจันทร์ที่ 4 มีนาคม 2567
เตือนประชาชน อย่าหลงกลมิจฉาชีพ อ้างชื่อ 6 หน่วยงาน ใช้หลอกเหยื่อโอนเงิน
.....
เตือนประชาชน อย่าหลงกลมิจฉาชีพ อ้างชื่อ 6 หน่วยงาน ใช้หลอกเหยื่อโอนเงิน
.
มิจฉาชีพ-โจรไซเบอร์ในยุคปัจจุบัน มักหากลวิธีใหม่ ๆ มาหลอกลวงให้เหยื่อหลงเชื่อ ซึ่งในช่วงที่ผ่านมา กองบัญชาการตํารวจสอบสวนอาชญากรรมทางเทคโนโลยี (บช.สอท.) ได้รับการร้องทุกข์จากผู้เสียหายหลายรายว่า ได้รับ SMS หรือได้รับสายโทรศัพท์จากมิจฉาชีพซึ่งแอบอ้างเป็นเจ้าหน้าที่ของหน่วยงานภาครัฐ หรือภาคเอกชน สร้างความน่าเชื่อถือ ออกอุบายต่าง ๆ เพื่อให้ผู้เสียหายหลงเชื่อกรอกข้อมูลส่วนบุคคล ข้อมูลทางการเงิน หรือโอนเงินไปตรวจสอบ หรือกดลิงก์ติดตั้ง แอปพลิเคชัน ของหน่วยงาน ซึ่งมิจฉาชีพได้สร้างปลอมขึ้นมา เป็นเหตุให้เงินของผู้เสียหายถูก มิจฉาชีพ โอนออกไปจนหมดบัญชี
.
6 หน่วยงาน ที่มิจฉาชีพ มักนํามาแอบอ้าง
• การไฟฟ้าส่วนภูมิภาค : เงินชดเชยแปลงไฟฟ้า-ค่า FT
• กรมที่ดิน : อัปเดตสถานะที่ดิน
• สํานักงานประกันสังคม : อัปเดตข้อมูล-โอนค่าประกันโควิด
• Flash Express : เคลมพัสดุเสียหาย
• กรมพัฒนาธุรกิจการค้า : อัปเดตข้อมูล-ยกเลิกโครงการของรัฐ
• กรมบัญชีกลาง : ทําเรื่องค่ารักษาพยาบาล
.
ขณะเดียวกัน รัฐบาลขอย้ําว่า หน่วยงานของรัฐ ไม่มีนโยบายโทรศัพท์หรือส่ง sms ไปหาประชาชน ขอประชาชนอย่าหลงเชื่อ เปิดเผยข้อมูลส่วนบุคคล ขอให้มีสติอย่าหลงเชื่อ ตกเป็นเหยื่อมิจฉาชีพ
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​พวงเพ็ชร ตอบกระทู้ สว. ปม ”พระทำผิดธรรมวินัย“ สั่งสำนักพุทธฯ จับตา สนับสนุนมหาเถรสมาคม ใกล้ชิด
วันจันทร์ที่ 4 มีนาคม 2567
04/03/2567
​พวงเพ็ชร ตอบกระทู้ สว. ปม ”พระทําผิดธรรมวินัย“ สั่งสํานักพุทธฯ จับตา สนับสนุนมหาเถรสมาคม ใกล้ชิด
​พวงเพ็ชร ตอบกระทู้ สว. ปม ”พระทําผิดธรรมวินัย“ สั่งสํานักพุทธฯ จับตา สนับสนุนมหาเถรสมาคม ใกล้ชิด
วันนี้ (4 มีนาคม 2567) เวลา 11.00 น. ดร.พวงเพ็ชร ชุนละเอียด รัฐมนตรีประจําสํานักนายกรัฐมนตรี ตอบกระทู้คําถามทั่วไป ของ พล.ต.ท.ศานิตย์ มหถาวร สมาชิกวุฒิสภา เรื่อง "การแก้ไขปัญหาการดําเนินคดีความกับพระสงฆ์ที่ต้องขาดสมณเพศ ในระหว่างดําเนินกระบวนการยุติธรรม" รวมถึงเสนอแนะแนวทางการทํานุบํารุงพระพุทธศาสนา
โดย พล.ต.ท.ศานิตย์ กล่าวว่า ตนได้รับเรื่องร้องเรียนเกี่ยวกับพฤติกรรมที่ไม่เหมาะสมของสงฆ์ ที่ทําผิดพระธรรมวินัยเป็นจํานวนมาก จนชาวบ้านหมดศรัทธา ไม่อยากร่วมทําบุญด้วย จึงขอให้ท่านนายกรัฐมนตรีและรัฐมนตรีที่กํากับดูแลสํานักงานพระพุทธศาสนาแห่งชาติ เข้ามาดูแลอย่างใกล้ชิดและทั่วถึง โดยเสนอให้มีการจัดตั้งอาสาสมัครของสํานักพุทธฯ เพื่อสนองงาน สอดส่อง ดูแล ป้องกันไม่ให้เกิดการกระทําผิดพระธรรมวินัยในแวดวงสงฆ์
ด้าน ดร.พวงเพ็ชร ชี้แจงว่ามาตรการในการแก้ไขปัญหากรณีพระภิกษุกระทําความผิด เป็นไปตามมหาเถรสมาคมได้ออกกฎ ระเบียบ ประกาศ คําสั่ง มติ ต่าง ๆ ในส่วนของสํานักงานพระพุทธศาสนาแห่งชาติได้บูรณาการกับ กอ.รมน. และพระวินยาธิการ ในการสอดส่อง ดูแล มิให้พระสงฆ์มีการกระทําความผิด โดยมีสายด่วนความมั่นคง 1374 ในการรับเรื่องร้องเรียนและแก้ไขปัญหา กรณีพบเห็นพระภิกษุกระทําความผิด ตลอด 24 ชั่วโมง และยังได้สนับสนุนข้อมูลให้เจ้าคณะผู้ปกครองในการดําเนินการสอบสวนและพิจารณาโทษตามความผิดแห่งพระธรรมวินัย ขณะเดียวกันสํานักพุทธฯ ยังได้มีการเชื่อมโยงฐานข้อมูลพระกับทางกระทรวงมหาดไทย เพื่อตรวจสอบตัวตนของผู้บวชเป็นพระ รวมถึงประวัติอาชญากรรม ป้องกันการกระทําที่ไม่เหมาะสมในแวดวงคณะสงฆ์
“ต้องขอขอบคุณข้อเสนอแนะแนวทางในการทํานุบํารุงพระพุทธศาสนา ซึ่งปัจจุบัน รัฐบาลกําลังดําเนินการสนับสนุนการท่องเที่ยวเชิงศาสนา โดยมีการพัฒนาวัดรองรับการท่องเที่ยว และเชื่อมโยงข้อมูลวัดกับทาง ททท. ตั้งเป้าเป็นจุดหมายปลายทางสถานที่ปฏิบัติธรรมของโลก” ดร.พวงเพ็ชร กล่าว
รัฐบาลไทย-ข่าวทำเนียบรัฐบาล-การประชุมรัฐมนตรีกลาโหมอาเซียน อย่างไม่เป็นทางการ (ASEAN Defence Ministers’ Meeting Retreat: ADMM Retreat)
วันจันทร์ที่ 4 มีนาคม 2567
การประชุมรัฐมนตรีกลาโหมอาเซียน อย่างไม่เป็นทางการ (ASEAN Defence Ministers’ Meeting Retreat: ADMM Retreat)
รัฐมนตรีว่าการกระทรวงกลาโหม ปลัดกระทรวงกลาโหม ผู้อํานวยการสํานักนโยบายและแผนกลาโหม และคณะ มีกําหนดเดินทางเข้าร่วมการประชุมรัฐมนตรีกลาโหมอาเซียนอย่างไม่เป็นทางการ หรือ ADMM Retreat ระหว่างวันที่ ๔ ถึงวันที่ ๖ มีนาคม ๒๕๖๗
ณ เมืองหลวงพระบาง สาธารณรัฐประชาธิปไตยประชาชนลาว
โดยมี รัฐมนตรีว่าการกระทรวงกลาโหม สปป.ลาว เป็นประธานการประชุมฯ
ซึ่งในห้วงการประชุมฯ จะมีการแลกเปลี่ยนมุมมองด้านความมั่นคงในหัวข้อ “ทิศทาง ADMM ภายหลัง ค.ศ. ๒๐๒๕” รวมทั้งมีการรับรองร่างแถลงการณ์ร่วมของรัฐมนตรีกลาโหมว่าด้วยผลสําเร็จของการประชุมรัฐมนตรีว่าการกระทรวงกลาโหมอาเซียน ภายใต้การดําเนินงานตามแผนงานประชาคมการเมืองและความมั่นคง ค.ศ. ๒๐๒๕
ที่มา โฆษกกระทรวงกลาโหม
รัฐบาลไทย-ข่าวทำเนียบรัฐบาล-ปิดแล้ว! ลงทะเบียนหนี้นอกระบบ ยอดรวม 151,175 แสนราย มูลหนี้ 11,732 ล้าน ไกล่เกลี่ยสำเร็จ 18,509 ราย
วันจันทร์ที่ 4 มีนาคม 2567
ปิดแล้ว! ลงทะเบียนหนี้นอกระบบ ยอดรวม 151,175 แสนราย มูลหนี้ 11,732 ล้าน ไกล่เกลี่ยสําเร็จ 18,509 ราย
.....
ปิดแล้ว! ลงทะเบียนหนี้นอกระบบ ยอดรวม 151,175 แสนราย มูลหนี้ 11,732 ล้าน ไกล่เกลี่ยสําเร็จ 18,509 ราย
.
สิ้นสุดเป็นที่เรียบร้อยสําหรับการลงทะเบียนแก้หนี้นอกระบบ ที่ปิดลงทะเบียนไปเมื่อวันที่ 29 ก.พ. 67 ที่ผ่านมา กระทรวงมหาดไทย เผยถึงผลการลงทะเบียนแก้ไขปัญหาหนี้นอกระบบ มีประชาชนลงทะเบียนรวม 151,175 แสนราย มูลหนี้รวม 11,732.506 ล้านบาท ไกล่เกลี่ยสําเร็จ 18,509 ราย มูลหนี้ลดลง 771.309 ล้านบาท
.
จังหวัดที่มีผู้ลงทะเบียนมากที่สุด 5 ลําดับแรก คือ กรุงเทพมหานคร จังหวัดนครศรีธรรมราช จังหวัดสงขลา จังหวัดนครราชสีมา และจังหวัดสุรินทร์ ตามลําดับ
.
ซึ่งข้อมูลของประชาชนที่ลงทะเบียนจะเป็นฐานข้อมูลของผู้ว่าราชการจังหวัดและนายอําเภอ ในฐานะหัวหน้าศูนย์อํานวยการแก้ไขปัญหาหนี้นอกระบบจังหวัด/อําเภอ จะได้บูรณาการกับทุกภาคส่วนที่เกี่ยวข้องในการช่วยเหลือ อํานวยความสะดวกทําให้ลูกหนี้ได้ชําระหนี้ในอัตราที่เป็นธรรม และเข้าสู่ระบบของสถาบันการเงินของรัฐ ชําระเงินกู้ในอัตราดอกเบี้ยต่ํา ทําให้ประชาชนได้มีแหล่งเงินทุนชําระหนี้ และมีเงินเลี้ยงดูครอบครัวได้
.
ขณะเดียวกันยืนยันว่าแม้จะสิ้นสุดการรับลงทะเบียนหนี้นอกระบบแล้ว แต่เป็นวันเริ่มต้นสะสางปัญหาหนี้ให้กับผู้ที่มาลงทะเบียน เพราะกระบวนการแก้ไขปัญหาหนี้นอกระบบยังไม่สิ้นสุด รัฐบาลจะเดินหน้ากระบวนการไกล่เกลี่ยให้ครบ 100% ควบคู่การพัฒนาคุณภาพชีวิตอย่างยั่งยืน
.
อ่านเพิ่มเติม คลิกhttps://www.thaigov.go.th/news/contents/details/79634
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“คารม” เผย ลูกจ้างลาป่วยไม่ถึง 3 วัน ไม่ต้องมีใบรับรองแพทย์ ถ้าถูกทวงมีสิทธิที่จะปฏิเสธได้
วันจันทร์ที่ 4 มีนาคม 2567
04/03/2567
“คารม” เผย ลูกจ้างลาป่วยไม่ถึง 3 วัน ไม่ต้องมีใบรับรองแพทย์ ถ้าถูกทวงมีสิทธิที่จะปฏิเสธได้
“คารม” เผย ลูกจ้างลาป่วยไม่ถึง 3 วัน ไม่ต้องมีใบรับรองแพทย์ ถ้าถูกทวงมีสิทธิที่จะปฏิเสธได้
วันนี้ (4 มีนาคม 2567) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า ตามพระราชบัญญัติคุ้มครองแรงงาน พ.ศ. 2541 กําหนดความคุ้มครองให้ลูกจ้างทุกประเภททั้งรายวัน รายเดือน หรือลูกจ้างตามผลงาน มีสิทธิลาป่วยได้เท่าที่ป่วยจริง โดยนายจ้างต้องจ่ายค่าจ้างตลอดระยะเวลาที่ลา แต่ไม่เกินปีละ 30 วัน ในวันทํางาน นั้น
นายคารม กล่าวว่า สําหรับการลาป่วย 3 วันในวันทํางานติดต่อกัน กฎหมายกําหนดให้นายจ้างอาจให้ลูกจ้างแสดงใบรับรองแพทย์ แต่มิได้เคร่งครัดถึงขนาดว่า ถ้าลูกจ้างไม่มีรับรองแพทย์มาแสดงจะใช้สิทธิลาป่วยไม่ได้ ดังนั้น หากลูกจ้างลาป่วยไม่ถึง 3 วัน ก็ไม่จําเป็นหรือปฏิเสธการแสดงใบรับรองแพทย์ต่อนายจ้างได้ โดยลูกจ้างอาจต้องชี้แจงต่อนายจ้างถึงการเจ็บป่วยนั้นหรือแสดงหลักฐานอื่นประกอบการลาที่ไม่ถึง 3 วันนั้นได้
“ทั้งนี้ หากมีข้อสงสัยหรือมีปัญหาด้านแรงงาน สามารถสอบถามข้อมูลเพิ่มเติมได้ที่สํานักงานสวัสดิการและคุ้มครองแรงงานจังหวัดทุกจังหวัด สํานักงานสวัสดิการและคุ้มครองแรงงานกรุงเทพมหานคร พื้นที่ 1 – 10 หรือโทรมาปรึกษาได้ที่ สายด่วน 1506 กด 3 หรือ 1546”นายคารม กล่าว
รัฐบาลไทย-ข่าวทำเนียบรัฐบาล-​ผู้ตรวจฯ วีระกิตติ์ ตรวจราชการลำพูน รับฟังความคิดเห็นและตรวจเยี่ยมสถานประกอบการในพื้นที่
วันจันทร์ที่ 4 มีนาคม 2567
04/03/2567
​ผู้ตรวจฯ วีระกิตติ์ ตรวจราชการลําพูน รับฟังความคิดเห็นและตรวจเยี่ยมสถานประกอบการในพื้นที่
​ผู้ตรวจฯ วีระกิตติ์ ตรวจราชการลําพูน รับฟังความคิดเห็นและตรวจเยี่ยมสถานประกอบการในพื้นที่
เมื่อวันที่ 29 กุมภาพันธ์ - 1 มีนาคม 2567 ผู้ตรวจราชการกระทรวงอุตสาหกรรม (นายวีระกิตติ์ รันทกิจธนวิชญ์) ตรวจราชการกรณีปกติ 1/2567 ณ สํานักงานอุตสาหกรรมจังหวัดลําพูน โดยมีนางจันทนา ไวยาวัจมัย อุตสาหกรรมจังหวัดลําพูน และเจ้าหน้าที่สํานักงานอุตสาหกรรมจังหวัดลําพูนรายงานผลการดําเนินงานของสํานักงานอุตสาหกรรมจังหวัดลําพูน ตามประเด็นการตรวจราชการ รอบที่ 1/2567
ทั้งนี้ได้ลงพื้นที่จังหวัดลําพูน เพื่อถ่ายทอดนโยบายกระทรวงอุตสาหกรรม และรับฟังข้อคิดเห็นและข้อเสนอแนะจากภาคเอกชนและหน่วยงานที่เกี่ยวข้องในจังหวัดลําพูน ได้แก่ สภาอุตสาหกรรมจังหวัดลําพูน, หอการค้าจังหวัดลําพูน, ธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาจังหวัดลําพูน, บริษัท ซีพีแรม จํากัด (สาขาลําพูน), บริษัท นพดาซุปเปอร์ฟู้ดส์ จํากัด, บริษัท เอสซีจี รูฟฟิ่ง จํากัด, บริษัท ฟาร์โซนิคส์ (ประเทศไทย) จํากัด และ บริษัท แพนดอร่า โพรดักชั่น จํากัด
คณะ ผตร.อก. ลงพื้นที่เยี่ยมชม บริษัท ซีพีแรม จํากัด (สาขาลําพูน) ผู้ประกอบการผลิตอาหารสําเร็จรูปพร้อมบริโภคทันที ณ ตําบลป่าสัก อําเภอเมืองลําพูน จังหวัดลําพูน และ บริษัท เบทาโกร จํากัด (มหาชน) ผู้ประกอบการทําอาหารผสมหรืออาหารสําเร็จรูปสําหรับเลี้ยงสัตว์ ณ ตําบลบ้านกลาง อําเภอเมืองลําพูน จังหวัดลําพูน
รัฐบาลไทย-ข่าวทำเนียบรัฐบาล-นายกฯ ออกเดินทางร่วมการประชุม สุดยอดอาเซียน-ออสเตรเลีย สมัยพิเศษ (2024 ASEAN-Australia Special Summit) ที่นครเมลเบิร์น พร้อมเน้นย้ำบทบาทไทยผสานความร่วมมือในภูมิภาค
วันจันทร์ที่ 4 มีนาคม 2567
04/03/2567
นายกฯ ออกเดินทางร่วมการประชุม สุดยอดอาเซียน-ออสเตรเลีย สมัยพิเศษ (2024 ASEAN-Australia Special Summit) ที่นครเมลเบิร์น พร้อมเน้นย้ําบทบาทไทยผสานความร่วมมือในภูมิภาค
นายกฯ ออกเดินทางร่วมการประชุม สุดยอดอาเซียน-ออสเตรเลีย สมัยพิเศษ (2024 ASEAN-Australia Special Summit) ที่นครเมลเบิร์น พร้อมเน้นย้ําบทบาทไทยผสานความร่วมมือในภูมิภาค และแก้ไขทุกปัญหาความท้าทายร่วมกัน
วันนี้ ( 4 มีนาคม 2567 ) นายชัย วัชรงค์ โฆษกประจําสํานักนายกรัฐมนตรีเปิดเผยว่า วันนี้ เวลา 08.30 น. นายกรัฐมนตรีจะออกเดินทางจากท่าอากาศยานสุวรรณภูมิ ไปยังนครเมลเบิร์น เครือรัฐออสเตรเลีย (ใช้เวลาเดินทางประมาณ 8 ชม. 55 นาที) เดินทางถึงท่าอากาศยานเมลเบิร์นเวลา 21.25 น. (เวลาท้องถิ่นนครเมลเบิร์น ซึ่งเร็วกว่าไทย 4 ชม.) เพื่อเข้าร่วมการประชุมสุดยอดอาเซียน-ออสเตรเลีย สมัยพิเศษ (2024 ASEAN-Australia Special Summit) เพื่อฉลองวาระครบรอบ 50 ปี ความสัมพันธ์ ระหว่างวันที่ 4 – 6 มีนาคม 2567
โฆษกประจําสํานักนายกรัฐมนตรีระบุว่า ในการร่วมการประชุมครั้งนี้ นายกรัฐมนตรีจะหยิบยกประเด็นสําคัญที่เป็นประโยชน์กับไทยในการประชุมฯ ที่เกี่ยวข้องกับความร่วมมือ ได้แก่ ความเชื่อมโยงอย่างไร้รอยต่อ (Seamless Logistics) ทั้งด้านการลงทุน โครงสร้างพื้นฐาน และความเชื่อมโยงระหว่างประชาชน ซึ่งรวมถึง การใช้ประโยชน์จากข้อตกลงการค้าเสรี การลงทุนในการพัฒนาโครงสร้างพื้นฐาน (ท่าเรือ โครงการ Landbridge และ โครงการ EEC) เศรษฐกิจดิจิทัล และการอํานวยความสะดวกด้านวีซ่า รวมทั้ง วาระสีเขียว (Green Agenda) ที่คํานึงถึงสิ่งแวดล้อม
โดยรวมถึงการผลักดันเพื่อแก้ไขปัญหาในระดับภูมิภาคและระหว่างประเทศ อาทิ การแข่งขันเชิงยุทธศาสตร์ ยืนยันย้ําท่าทีไทยในการเจรจาจัดทําประมวลการปฏิบัติในทะเลจีนใต้ (Code of Conduct in the South China Sea) ที่มีประสิทธิภาพ การให้ความช่วยเหลือด้านมนุษยธรรมในเมียนมา ความมั่นคงด้านอาหารและสุขภาพ โดยเฉพาะการนําเสนอบทบาทที่สร้างสรรค์ของไทย โดยเฉพาะการผลักดันการจัดตั้ง ศูนย์อาเซียนว่าด้วยสาธารณสุขฉุกเฉินและโรคอุบัติใหม่ (ACPHEED) ให้เป็นรูปธรรม และร่วมกันต่อสู้กับการเปลี่ยนแปลงสภาพภูมิอากาศ เน้นความร่วมมือด้านการลงทุนและนวัตกรรมสีเขียว และการใช้นวัตกรรมในการรับมือกับการเปลี่ยนแปลง สภาพภูมิอากาศ
ซึ่งในโอกาสนี้นายกรัฐมนตรีมีกําหนดการพบหารือกับนายกรัฐมนตรีมาเลเซีย นายกรัฐมนตรี สปป.ลาว นายกรัฐมนตรีเครือรัฐออสเตรเลีย และ นายกรัฐมนตรีนิวซีแลนด์ รวมทั้ง มีกําหนดการพบหารือกับผู้บริหารสําคัญของบริษัทระดับโลก อาทิ บริษัท Fortescue (เหมืองแร่และพลังงานสีเขียว) Linfox (คมนาคมและโลจิสติกส์) Redflow (ระบบกักเก็บ พลังงานจากสังกะสีและโบรมีน) ANCA (การพัฒนา software) NextDC (การบริหารข้อมูล) และ Hesta (กองทุนสํารองเลี้ยงชีพ)
ทั้งนี้ นายกรัฐมนตรีจะเสร็จสิ้นภารกิจที่นครเมลเบิร์นช่วงเย็นวันที่ 6 มีนาคม 2567 ตามเวลาท้องถิ่น และจะออกเดินทางจากท่าอากาศยานเมลเบิร์น ไปยังกรุงเบอร์ลิน สหพันธ์สาธารณรัฐเยอรมนี เพื่อร่วมงาน ITB Berlin 2024 ต่อไป และโฆษกประจําสํานักนายกรัฐมนตรีจะประชาสัมพันธ์ข่าว ภาพ และวิดีโอจากการปฏิบัติภารกิจของนายกรัฐมนตรีอย่างต่อเนื่องต่อไป
รัฐบาลไทย-ข่าวทำเนียบรัฐบาล-กระทรวงเกษตรฯ จับมือกระทรวงทรัพย์ฯ เดินหน้าหาแนวทางแก้ไขปัญหาที่ดินทับซ้อนอย่างเร่งด่วน
วันจันทร์ที่ 4 มีนาคม 2567
กระทรวงเกษตรฯ จับมือกระทรวงทรัพย์ฯ เดินหน้าหาแนวทางแก้ไขปัญหาที่ดินทับซ้อนอย่างเร่งด่วน
กระทรวงเกษตรฯ จับมือกระทรวงทรัพย์ฯ เดินหน้าหาแนวทางแก้ไขปัญหาที่ดินทับซ้อนอย่างเร่งด่วน
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังการประชุมหารือการแก้ไขปัญหาพื้นที่ทับซ้อนในเขตป่า ประเด็นปัญหาเขตพื้นที่ปฏิรูปที่ดินทับซ้อนพื้นที่อุทยานแห่งชาติเขาใหญ่ ตําบลหมูสี อําเภอปากช่อง จังหวัดนครราชสีมา ร่วมกับ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม พร้อมด้วย
นายวิณะโรจน์ ทรัพย์ส่งสุข เลขาธิการสํานักงานการปฏิรูปที่ดินเพื่อเกษตรกรรม และหน่วยงานที่เกี่ยวข้อง ณ ห้อง 2502 ตึกบัญชาการ 2 ทําเนียบรัฐบาล ว่า กระทรวงเกษตรและสหกรณ์ และกระทรวงทรัพยากรธรรมชาติและสิ่งแวดล้อม (ทส.) ได้ร่วมหารือแนวทางการแก้ไขปัญหาเขตพื้นที่ปฏิรูปที่ดินทับซ้อนพื้นที่อุทยานแห่งชาติเขาใหญ่ โดยกระทรวงเกษตรฯ และ ทส. เห็นชอบร่วมกันในการพิจารณาแนวเขตที่ดินทับซ้อนในบริเวณที่มีปัญหา ซึ่งวางกรอบการดําเนินงานร่วมกันเป็นระยะเวลา 30 วัน ซึ่งหากพื้นที่ใดมีการทับซ้อนและไม่สามารถตกลงกันได้ว่าอยู่ในความรับผิดชอบของหน่วยงานใด จะเสนอเรื่องดังกล่าวให้คณะกรรมการปรับปรุงแผนที่แนวเขตที่ดินของรัฐแบบบูรณาการ มาตราส่วน1 : 4000 (One Map) พิจารณาชี้ขาด โดยสํานักงานคณะกรรมการนโยบายที่ดินแห่งชาติจะดําเนินการตรวจสอบพื้นที่ในเขตอุทยานแห่งชาติเขาใหญ่ให้แล้วเสร็จภายใน 2 เดือน เพื่อให้เกิดความชัดเจนระหว่างทั้งสองหน่วยงาน
ที่จะดําเนินการจัดสรรหรือบริหารจัดการในส่วนที่เกี่ยวข้องได้อย่างเต็มที่ต่อไป
ขณะเดียวกัน กระทรวงเกษตรฯ โดยสํานักงานการปฏิรูปที่ดินเพื่อเกษตรกรรม ได้มีหนังสือถึงผู้ว่าราชการจังหวัด เรื่อง ขอความอนุเคราะห์แต่งตั้งคณะทํางานพิจารณาแนวเขตการจัดที่ดินให้แก่เกษตรกร กรณีเป็นที่ดินที่ไม่เคยจัดให้แก่บุคคลใดตามกฎหมายว่าด้วยการปฏิรูปที่ดินเพื่อเกษตรกรรม เมื่อวันที่ 23 กุมภาพันธ์ 2567 ที่ผ่านมา โดยหน่วยงานที่รับผิดชอบที่ดินของรัฐ รวม 9 หน่วยงาน ร่วมดําเนินการทําหน้าที่พิจารณาตรวจสอบแนวเขตการถือครองทําประโยชน์ที่ดินที่สํานักงานการปฏิรูปที่ดินจังหวัดจะออกหนังสืออนุญาตให้เข้าทําประโยชน์ในเขตปฏิรูปที่ดิน โดยให้พิจารณาว่า
ทับซ้อนหรือรุกล้ําแนวเขตที่ดินซึ่งอยู่ในความรับผิดชอบของแต่ละหน่วยงานตามกฎหมายที่เกี่ยวข้องหรือไม่ เพื่อให้เกิดความยุติธรรมและโปร่งใส รวมทั้งมอบหมายผู้ตรวจราชการกระทรวงเกษตรฯ ตรวจสอบผู้ถือครองและทําประโยชน์
ในเขตปฏิรูปที่ดินที่ต้องเป็นเกษตรกรตัวจริงเท่านั้น และถ้าพิสูจน์ได้ว่าเกิดการกระทําผิด ก็จะดําเนินการทางวินัย
อย่างเคร่งครัด
ทั้งนี้ กระทรวงเกษตรฯ โดย ส.ป.ก. ขอให้ประชาชนเชื่อมั่นว่า การแก้ไขปัญหาที่ดินทับซ้อนและการพิจารณาแนวเขตที่ดินเพื่อจัดที่ดิน จะเกิดประโยชน์สูงสุดแก่เกษตรกรและทุกภาคส่วนที่เกี่ยวข้อง ตามวัตถุประสงค์และเป้าหมายที่กําหนดไว้อย่างแน่นอน
รัฐบาลไทย-ข่าวทำเนียบรัฐบาล-โฆษกเกษตรฯ เผย ชาวสวนทุเรียนเตรียมพร้อม ดันทุเรียนคุณภาพส่งจีน “ธรรมนัส” สั่งคุมเข้มตลอดห่วงโซ่อุปทาน เสริมแกร่งสู้ประเทศคู่แข่ง
วันจันทร์ที่ 4 มีนาคม 2567
โฆษกเกษตรฯ เผย ชาวสวนทุเรียนเตรียมพร้อม ดันทุเรียนคุณภาพส่งจีน “ธรรมนัส” สั่งคุมเข้มตลอดห่วงโซ่อุปทาน เสริมแกร่งสู้ประเทศคู่แข่ง
โฆษกเกษตรฯ เผย ชาวสวนทุเรียนเตรียมพร้อม ดันทุเรียนคุณภาพส่งจีน “ธรรมนัส” สั่งคุมเข้มตลอดห่วงโซ่อุปทาน เสริมแกร่งสู้ประเทศคู่แข่ง
นางสาวอัยรินทร์ พันธุ์ฤทธิ์ โฆษกกระทรวงเกษตรและสหกรณ์ (ฝ่ายการเมือง) เปิดเผยถึงสถานการณ์ส่งออกทุเรียนไทยไปยังตลาดประเทศจีน ในปี 2567 ยังคงมีช่องทางการตลาดที่สดใส แม้ปัจจุบันทุเรียนไทยต้องเผชิญกับความท้าทายในการส่งออกไปยังตลาดจีน จากการแข่งขันของประเทศคู่แข่ง โดยล่าสุด ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ สั่งการให้กรมวิชาการเกษตรเร่งดําเนินการตามแผนปฏิบัติการ (Action Plan) ควบคุมคุณภาพทุเรียนส่งออกไปจีนตลอดห่วงโซ่อุปทาน (Supply Chain) ทั้งในส่วนของนโยบาย สวน โรงคัดบรรจุ การส่งออก การขนส่ง การตลาด การแปรรูป และการเสริมสภาพคล่องทางการเงินให้กับเกษตรกร และผู้ประกอบการ พร้อมกันนี้ ยังได้วางแผนขยายผลไปยังทุกภูมิภาคที่ผลิตทุเรียนเพื่อส่งออก และได้เตรียมความพร้อมเจ้าหน้าที่ชุดปฏิบัติการพิเศษ สวพ.6 และศูนย์วิจัยพืชสวนจันทบุรีกว่า 180 คน เพื่อสลับเปลี่ยนหมุนเวียนทําหน้าที่ ตั้งแต่เดือนมีนาคมจนสิ้นสุดฤดูกาลส่งออก และเพิ่มผู้จัดการเขตพื้นที่ทุเรียน (DIZ) จากเดิม 6 คน เพิ่มเป็น 9 คน พร้อมจะดําเนินการอย่างเด็ดขาด หากพบการสวมสิทธิ์ใบรับรอง GAP หรือการให้เช่าโรงคัดบรรจุพร้อมกับใบรับรอง GMP-DOA เป็นต้น ”
โฆษกกระทรวงเกษตรและสหกรณ์ กล่าวว่า รัฐบาล นายเศรษฐา ทวีสิน ให้ความสําคัญอย่างมากกับการส่งเสริม สนับสนุน การส่งออกสินค้าเกษตรคุณภาพไปยังตลาดต่างประเทศ โดยเฉพาะทุเรียน ที่เป็นไม้ผลเศรษฐกิจสําคัญ กระทรวงเกษตรและสหกรณ์ ภายใต้การนําของ ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ได้ใช้แนวนโยบาย ตลาดนํา นวัตกรรมเสริม เพิ่มรายได้ เป็นธงนําในการสร้างรายได้ และขยายโอกาสให้ภาคเกษตร มีความสามารถในการแข่งขันเพิ่มขึ้น เพื่อขับเคลื่อนเป้าหมายเพิ่มรายได้ให้เกษตรกรเป็น 3 เท่าภายใน 4 ปีของรัฐบาล จึงเป็นก้าวสําคัญของการพัฒนาภาคเกษตร ที่ช่วยเสริมจุดแข็งในการด้านการตลาด จากการสร้างความเชื่อมั่นให้ผู้บริโภคทั้งตลาดในประเทศ และต่างประเทศ
ทั้งนี้ สถิติการส่งออกทุเรียน ปี พ.ศ. 2566 ที่ผ่านมาไทยส่งออกทุเรียนไปจีนทั้งหมด 57,000 ตู้/ชิปเม้นท์ ปริมาณสูงถึง 945,900 ตัน มูลค่า 120,469.34 ล้านบาท โดยมีมูลค่าเพิ่มขึ้นจากจากปี พ.ศ. 2565 สูงถึงร้อยละ 38.47 (ปี พ.ศ. 2565 ส่งออกทุเรียนไปจีน 8.11 แสนตัน มูลค่ากว่า 8.7 หมื่นล้านบาท) สําหรับช่องทางการส่งออก พบว่ารถยนต์มากที่สุด คิดเป็นร้อยละ 63.9 รองลลงมาคือทางเรือ ร้อยละ 31.72 และทางรถไฟ ร้อยละ 1.17